US ondersoek ook 'n 'swart-gesig-foto' | Maroela Media
US ondersoek ook 'n 'swart-gesig-foto'
Die foto wat op sosiale media versprei word.
Die Universiteit Stellenbosch (US) het bevestig dat hy ondersoek instel na 'n foto wat op sosiale media versprei word van twee Maties met swart gesmeerde gesigte.
Die foto is glo by 'n 21ste verjaardagpartytjie geneem en die twee studente was soos die tennissusters Venus en Serena Williams aangetrek.
Susan van der Merwe, 'n woordvoerder van die universiteit, het gesê prof. Leopoldt van Huyssteen, waarnemende rektor en visekanselier, het versoek dat die saak ondersoek word, aangesien die inligting wat op sosiale media versprei word die enigste inligting tot hul beskikking is. "Hy het ook alle inwonende en besoekende hoofde van koshuise, privaatwyke en klusters versoek om die sensitiwiteit van sulke optrede met hul studenteleiers en studente te bespreek."
Volgens die universiteit keur hy enige optrede af "wat moontlik van sy studente, sy personeel en lede van die publiek kan aanstoot gee, en wat moontlik teenstrydig is met die Grondwet en die verwelkomende kampuskultuur wat die US wil bevorder".
Van der Merwe het gesê daar is duidelik uiteenlopende menings en sienings oor die swart geverfde gesigte. "Dit is egter voortydig om uit hierdie geval enige afleidings te maak of enige optrede vooruit te loop. Die US-bestuur sal na gelang van die uitkoms van die ondersoek gepaste stappe oorweeg," het sy gesê. "Die voorval het die kampus aan die praat en hopelik lei dit tot groter wedersydse begrip in ons studentegemeenskap."
Die Universiteit van Pretoria (UP) is intussen steeds besig met 'n ondersoek na twee van sy studente verlede maand op 'n foto verskyn het waar hulle huishulp-klere aangetrek en hul gesigte ook swart gesmeer het. Die foto is glo by 'n temapartytjie geneem en is ook op sosiale media versprei. Die studente is tydelik uit hul koshuise geskors. Hulle mag steeds klasse bywoon.
"Swart gesig"-ondersoek duur voort
Stellenbosch swart gesig Universiteit Stellenbosch
Jordan veg dapper voort: Hoërisiko-chemoterapie amper verby
Foto's: Gewelddadige betogings in Kirkwood
Oeg, dit is darem n gewigtige saak.Di tis noual n maand en UPis nog steeds besig om die saak te ondersoek.keinlikheid verby.
Die sleutelwoord hier is "21ste partytjie"… Weereens 'n privaat partytjie wat niks met die Universiteit te doen het nie. Ek weet nie hoekom ek nog na hierdie blad kyk nie. Dit maak my net woedend!
Ek kan nie glo wat ek lees nie! Regtig!!! Is daar nie belangriker kwessies wat aandag benodig nie! Soos moordsyfers wat klim en bedrog en en en!!! Die dam word nou behoorlik onder die eend se agterent uitgeruk!
a van blommestein
Ag wat, as al die lelie studente die "bols" het moet hulle net 'n swartgesig dag hou,wat dan ?
Ag genade! Dit is belaglik. Wat moes hulle dan die William suster as witmense voorgestel het. Dan was dit weer rassisties , want hulle dink dat die suster beter sou gewees het as hulle wit was. Wat gaan aan met hierdie land? n Mens kan nie skuins draai sonder om beskuldig te word van iets nie. Dit was by n privaat partytjie!